**Matilde Díez** (Madril, 1818ko otsailaren 20a -Ibídem, 1883ko urtarrilaren 16a) espainiar antzerkiko aktorea izan zen.

Biografia
---------

 Matilde Díezen erretratua, 1886koa, La Esquella de la Torratxan agertutakoa.
Interpretazioan hamabi urte besterik ez zituela hasi zen, *La huérfana de Brusela* lanarekin, Cádizko Antzokian. 1834an, Juan Grimaldi antzerki-enpresaburuak Madrilen lan egiteko kontratatu zuen, eta Federico Soulieren *Clotilde* lanarekin lortu zuen lehen arrakasta.

1836an Julián Romea aktorearekin ezkondu zen. Elkarrekin obra ugari interpretatu zituzten Teatro Españolan, hala nola *Gabriela de Belle-Isle* edo William Shakespeareren lan baten lehen emanaldia, ingelesetik zuzenean itzulia: *Macbeth*, 1838an Printzearen Antzokian.

Garai hartako aktore espainiar garrantzitsuenetakotzat hartua, dozenaka antzezpenetan nabarmendu zen, hala nola *Katalina Howard*, *Teruelgo maitaleak*, *La dama* duende, *Entre bobos anda el juego*, *Amor de madre*, *Borrascas del corazón*, *La trenza de sus cabello* edo *La institutriz*.

1853 eta 1858 artean Amerikan egon zen, Mexiko Hirian eta Habanan arrakasta berriak lortuz. 

```
Azken urteetan Madrilgo Musika eta Deklamazio Kontserbatorioan eman zuen eskola. Aintzatespen publikoen artean, Isabel II.a erreginak ganberako lehen aktore izendatu zuen.
```

Matilde Díezen gorpua hilerrira eramatea, Juan Combaren marrazkia Espainiako eta Ameriketako Ilustrazioan.Matilde Díezen gorpua hilerrira eramatea, Juan Combaren marrazkia *Espainiako eta Ameriketako Ilustrazioan*.
1883an hil zen, eta San Nikolas hilerrian lurperatu zuten. Madrilgo San Lorentzo eta San Jose hilerrian daude gorpuzkiak, Julian Romearenekin batera, 1886an eraikitako mauseleo batean.

Madrilen Matilde Díez izeneko kalea dago.Bartzelonan ere Matilde Díezek badu bere izeneko kalea.

Erreferentziak
--------------

1. ↑   «Matilde Díez - Biografía de Matilde Díez» *www.biografias.es* (Noiz kontsultatua: 2022-01-12).
2. ↑   Museo del Romanticismo.  (2013-02-18). *Julián Romea y Matilde Díez.*  (Noiz kontsultatua: 2022-01-12).
3. ↑  Lustonó 1899.
4. ↑   «Matilde Díez | Real Academia de la Historia» *dbe.rah.es* (Noiz kontsultatua: 2022-01-12).
5. ↑   Madridiario. «Julián Romea (actor, 1813-1868) y Matilde Díez (1818-1883)» *Madridiario* (Noiz kontsultatua: 2022-01-12).
6. ↑   «Calle de Matilde Diez - Callejero de Madrid - Callejero.net» *madrid.callejero.net* (Noiz kontsultatua: 2022-01-12).
7. ↑   De, Callejero. «Carrer de Matilde Díez, 10 en Barcelona» *Callejero De España* (Noiz kontsultatua: 2022-01-12).

Bibliografia
------------

* «Crónica general» *La Ilustración Española y Americana* 27 (3): 42-46, 52. 22 de enero de 1883 ISSN 1889-8394..
* «Los que fueron: Matilde Díez» *La Ilustración Española y Americana* 43 (5): 74-75. 8 de febrero de 1899 ISSN 1889-8394..

Kanpo estekak
-------------

|  |  |
| --- | --- |
|  | Wikimedia Commonsen badira fitxategi gehiago, gai hau dutenak: ***Matilde Díez*** Aldatu lotura Wikidatan |

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q6006176
* Commonscat Multimedia: Matilde Diez

---

* **Identifikadoreak**
* WorldCat
* VIAF: 52847411
* ISNI: 0000 0000 1942 6707
* BNE: XX1518204
* GND: 132355337
* **Hiztegiak eta entziklopediak**
* DBE: url

 |

* Wd Datuak: Q6006176
* Commonscat Multimedia: Matilde Diez